b'\n_START_ARTICLE_\nChieftain\n_START_SECTION_\nHistorie og utvikling\n_START_PARAGRAPH_\nDe f\xc3\xb8rste prototypene sto klare i 1959, og det f\xc3\xb8rste produksjonskj\xc3\xb8ret\xc3\xb8yet sto klart p\xc3\xa5 begynnelsen av 1970-tallet. Produksjonen fortsatte fram til 1978.\n_START_SECTION_\nTeknisk\n_START_PARAGRAPH_\nVognf\xc3\xb8reren sitter foran i skroget, med vognkommand\xc3\xb8ren og skytteren p\xc3\xa5 h\xc3\xb8yre side av t\xc3\xa5rnet og laderen p\xc3\xa5 venstre side._NEWLINE_Vogna er bestykket med en 120 mm Royal Ordnance L11 riflet kanon. Den kan eleveres fra -10\xc2\xb0 til +20\xc2\xb0. Prosjektilet og drivladningen lades separat. Ammunisjonstyper tilgjengelige er APFSDS, APDS, HESH og r\xc3\xb8yk. En 7,62 mm mitralj\xc3\xb8se er montert p\xc3\xa5 vognkommand\xc3\xb8rens luke, med en til montert koaksialt med hovedskytset. I tidlige utgaver var en 12,7 mm mitralj\xc3\xb8se montert for \xc3\xa5 skyte pr\xc3\xb8veskudd for \xc3\xa5 bestemme rekkevidden. Denne ble erstattet med en laseravstandsm\xc3\xa5ler i senere utgaver._NEWLINE_Motoren er en Leyland L60, en seksylindret motor med to stempler per sylinder. Den har multifuel-egenskaper, og gir 750 hk ved 2\xc2\xa0100 omdreininger i minuttet. Motoren og girkassen er montert bak i skroget.'